‎(ซีรีส์จาก NETFLIX)
‎(ผลิตภัณฑ์ใหม่ อีฮวาเอทีเอ็ม ‎ชื่อรุ่น: ดับเบิลยูไอเอคิว8521)
‎จุดแข็งที่สำคัญสุดของ ‎เครื่องรับฝากถอนเงินอัตโนมัติรุ่นปี 2022
‎ที่พัฒนาโดยอีฮวาเอทีเอ็มก็คือ…
‎ก่อนที่ผมจะเปิดเผยเรื่องนี้
‎ผมเตรียมข่าวที่อาจทำให้ทุกท่าน ‎สะเทือนใจเล็กน้อยที่ได้เห็นมาครับ
‎เอาล่ะ ไปเลยนะครับ
‎บาดใจนิดหนึ่งนะ
‎เป็นข่าวที่พบเห็นบ่อยๆ ใช่ไหมครับ
‎"พนักงานธนาคารยักษ์ใหญ่ ‎ยักยอกเงินสดพันล้านวอนด้วยเอทีเอ็ม"
‎"ยักยอกเงินโดยคนภายในอย่างต่อเนื่อง"
‎"พบพนักงานธนาคารยักยอกเงิน
‎ธนาคารอื่นเร่งตรวจสอบความหละหลวม"
‎ลำพังปีนี้มีคดีที่เกี่ยวข้องกับ ‎การยักยอกผ่านตู้เอทีเอ็มทั้งหมด 42 คดี
‎และมูลค่าความเสียหายทั้งสิ้น ‎ทะลุหนึ่งหมื่นล้านครับ
‎สื่อบอกเสมอว่าธนาคาร ‎สะเพร่าเรื่องการจัดการและควบคุมดูแล
‎ปัญหาอยู่ที่ระบบการตรวจสอบ
‎แต่ทุกท่านก็รู้นี่ครับ
‎ว่าถ้าคนมันหมายมั่นจะหลอก ‎เราจะไม่ตกหลุมพรางได้ยังไง
‎จิตใจมนุษย์ยากแท้หยั่งถึงใช่ไหมล่ะครับ
‎ความกลัดกลุ้มเช่นนี้ของทุกท่าน
‎อีฮวาเอทีเอ็มจะแก้ไขให้เองครับ
‎นี่คือภายในของตู้เอทีเอ็ม ‎ที่พนักงานธนาคารทุกคนรู้จัก
‎ในนั้นมีคาสเซ็ตแบบนี้ ‎สำหรับบรรจุเงินสดอยู่ครับ
‎ถ้าเจ้าหน้าที่บรรจุเงิน ‎50 ล้านวอนลงในคาสเซ็ต
‎แต่บันทึกในระบบกลับบอกว่า ‎เขาบรรจุเงิน 100 ล้าน เราจะรู้ไหมครับ
‎ไม่รู้หรอกครับ
‎เราจะถูกหลอกสนิทเลย
‎อีฮวาเอทีเอ็มจึงคิดมาแล้วครับ
‎"สร้างคาสเซ็ตแบบใหม่กันเถอะ"
‎"สร้างคาสเซ็ตที่ซื่อสัตย์
‎ซึ่งคำโกหกและกลลวงไม่เป็นผล"
‎น้ำหนักของธนบัตรเหล่านี้เท่ากันครับ
‎ตราบใดที่มันไม่ขาดหรือเสียหายรุนแรง ‎ก็หนักพอๆ กันครับ
‎อีฮวาเอทีเอ็มของเราเล็งเห็นถึงจุดนั้นครับ
‎นอกจากเจ้าหน้าที่
‎จะต้องบันทึกจำนวนธนบัตร ‎ที่ตัวเองบรรจุลงในระบบแล้ว
‎เขาจะต้องป้อนลงบนแป้นหมายเลขนี้ด้วยครับ
‎ถ้าเจ้าหน้าที่ป้อนลงในระบบว่า ‎บรรจุธนบัตรลงไป 300 ใบ
‎แล้วบรรจุแค่ 299 ใบ
‎จะปรากฏไฟสีแดง เห็นไหมครับ
‎และฝาของคาสเซ็ตก็จะไม่ล็อกครับ
‎เพราะเจ้าคาสเซ็ตแสนซื่อสัตย์นี้
‎คำนวณน้ำหนักของธนบัตร ‎ด้วยตัวมันเองไงล่ะครับ
‎มันแม่นยำมากถึงขั้นที่ไม่ปล่อยให้ ‎มีความผิดพลาดจากธนบัตรแม้แต่ใบเดียว
‎อันนี้คือของเมื่อคราวก่อนไม่ใช่เหรอ
‎นั่นคือจุดแข็งที่คุณพูดถึงเหรอครับ
‎ถูกต้องครับ
‎นี่คือผลิตภัณฑ์ใหม่ที่ใช้เทคโนโลยี ‎ผสมผสานจากอีฮวาเอทีเอ็มครับ
‎คึมกังก็ใช้วิธีนี้นะ
‎อะไรนะครับ
‎ผลิตภัณฑ์ของลีดเดอร์สก็มีครับ
‎เหมือนรุ่นที่ถูกเรียกคืนทั้งหมด ‎ปีก่อนใช่ไหมครับ
‎คาสเซ็ตของทางนั้นก็มีเหมือนกัน
‎แต่เทคโนโลยีนี้เป็นของเรานะครับ
‎เราพัฒนาเมื่อสองปีก่อน ‎และยื่นขอสิทธิอรรถประโยชน์แล้วด้วยครับ
‎สิทธิอรรถประโยชน์เหรอ
‎อ๋อ เหมือนพวกสิทธิบัตรน่ะเหรอครับ
‎ใช่ครับ
‎นี่อาจจะไม่ใช่เทคโนโลยี ‎ที่ถึงขั้นได้รับสิทธิบัตร
‎แต่เราคิดค้นกันอย่างหนัก ‎เพื่อออกแบบขึ้นมาครับ
‎เทคโนโลยีนี้สมควร ‎ได้รับสิทธิอรรถประโยชน์
‎งั้นก็แปลว่าเทคโนโลยีรั่วไหลน่ะสิ
‎หัวหน้าฝ่ายต้องไปสืบแล้วล่ะ
‎ว่าสิ่งที่ทางอีฮวาพัฒนา ‎ถูกบริษัทอื่นขโมยไปหรือว่ายังไง
‎เอ่อ…
‎ครับ ได้ครับ
‎ผมจะตรวจสอบดูครับ
‎อันที่จริง สำหรับธนาคาร ‎สิ่งที่สำคัญสุดคือราคาครับ
‎จะลอกมาหรือยังไงก็เถอะ
‎ทางคึมกังเอทีเอ็มก็มีเทคโนโลยีเดียวกัน ‎แล้วก็ถูกกว่าด้วย
‎แล้วเราจะเลือกอะไรได้ ‎เราก็ต้องเซ็นสัญญากับคึมกังน่ะสิ
‎ครับ
‎ใครคือผู้คิดค้นเทคโนโลยีนี้
‎เรื่องนั้นไม่อยู่ในความสนใจของเราหรอก
‎(คดี 5 ‎จอมวู่วาม ปะทะ จอมวางแผน)
‎สวัสดีครับ
‎- สวัสดีค่ะ ‎- สวัสดีค่ะ
‎อูยองอู กินข้าวหรือยัง
‎อ้อ ชเวซูยอน ฉันกินแล้ว
‎ทนายควอนมินอูบอกเธอหรือยัง
‎หือ
‎ยังไม่บอกอีกเหรอเนี่ย
‎นึกแล้วว่าต้องเป็นแบบนี้
‎คดีบริษัทตู้เอทีเอ็มน่ะ
‎เธอกับทนายควอนมินอูจะได้ทำด้วยกัน
‎หือ
‎ทนายจองมยองซอกกะว่าจะโทรบอกเธอ
‎แต่ทนายควอนมินอูดันมาห้ามไว้ ‎เขาบอกว่าเขาจะบอกเธอเอง
‎ฉันสงสัยอยู่แล้วเชียว ‎สรุปก็คือยังไม่บอกเธอตามคาด
‎เพื่อนฉันที่เคยเรียนนิติม.ฮานาเล่าให้ฟัง
‎ฉันให้ทายว่าสมัยเรียนนิติ ‎ทนายควอนมินอูมีฉายาว่าอะไร
‎- ไม่รู้ ‎- ควอนมินอูจอมวางแผน
‎"ควอนมินอูจอมวางแผน" เหรอ
‎ระวังไว้นะ
‎ดูท่าจะเริ่มซะแล้ว ‎เล่ห์เหลี่ยมของควอนมินอูจอมวางแผน
‎- จริงเหรอ ‎- จริงสิ
‎ไม่งั้นทำไมจนป่านนี้แล้ว ‎เขายังไม่บอกเธอล่ะว่ารับผิดชอบคดีเดียวกัน
‎อ้อ
‎เชิญครับ
‎คุณทนายควอนมินอู
‎ทำไมถึงไม่บอกฉันคะ ‎ว่าเราได้รับมอบหมายคดีเดียวกัน
‎ผมยังไม่ได้บอกเหรอครับ
‎คุณยังไม่บอกค่ะ
‎โทษทีครับ สงสัยจะลืม
‎คดีนี้เราต้องรู้จักพวกโครงสร้าง ‎ของตู้เอทีเอ็มเยอะเลย
‎แต่กับทนายอูคงจะหมูๆ แหละมั้ง
‎คุณเป็นอัจฉริยะนี่ครับ เนอะ
‎เอ้านี่
‎จริงสิ ผมบอกหรือยัง
‎- วันนี้เราจะไปพบลูกความกัน ‎- อะไรนะคะ
‎บ่ายสองวันนี้
‎เฮ้อ ลืมอีกแล้วฉัน
‎- อ่านเอกสารมาบ้างหรือยังครับ ‎- เอ่อ…
‎ครับ มีคำที่ผมไม่รู้จักพอสมควร ‎เลยยากนิดหน่อยครับ
‎- แต่ผมก็อ่านจบหนึ่งรอบแล้วนะครับ ‎- ดีครับ เข้าข้างในกัน
‎- สวัสดีครับ ‎- สวัสดีครับ
‎ผมทนายจองมยองซอก ‎เป็นผู้รับผิดชอบคดีนี้ครับ
‎สวัสดีค่ะ ฉันอูยองอูค่ะ
‎ไม่ว่าอ่านตามตรงหรืออ่านกลับด้าน ก็ยังเป็น…
‎อูยองอู ส่วนผมควอนมินอูครับ
‎- กนก บวบ นลิน ยาย วาดดาว ‎- อ้อครับ
‎ผมฮวังดูยงที่โทรไปนะครับ
‎- ยินดีที่ได้พบนะครับ เชิญนั่งครับ ‎- ครับ
‎ก่อนอื่นเลย อันนี้
‎รับน้ำลูกหม่อนไปคนละขวดนะครับ
‎เป็นลูกหม่อนที่ปลูกในยังกูครับ ‎ออร์แกนิกร้อยเปอร์เซ็นต์
‎ไม่ได้ยินชื่อยังกูมานานเลย ‎ผมเคยไปเข้ากรมที่ยังกูครับ
‎จริงเหรอครับ ผมเป็นคนยังกูนะ
‎เคยอยู่หน่วยเขาแพคดูหรือเปล่าครับ
‎เขาแพคดู
‎วันทยหัตถ์
‎คุณทนายคงขุดหิมะมาเยอะแหง
‎แม้ปืนกับดาบขึ้นสนิม
‎- แต่พลั่วเงาวับเสมอครับ ‎- แต่พลั่วเงาวับเสมอครับ
‎แล้วคุณทนายเคยประจำการที่ไหนครับ
‎อ้อครับ ผมเคยอยู่หน่วยชิลซองครับ
‎เราสมัครสมานกันได้ครับ
‎เลื่องชื่อเชียว ‎มาจากกองทหารราบชื่อดังเชียว
‎ผมมาจากกองทหารราบที่เจ็ด ‎ที่ว่ากันว่าคนที่เข้าได้
‎ชาติก่อนต้องเคยก่อบาปเจ็ดประการครับ
‎โอ้โฮ กองทหารราบที่เจ็ด ‎แล้วคุณคนนี้เคยประจำการที่ไหนครับ
‎ดูทรงแล้วน่าจะหน่วยนาวิกโยธิน
‎เอ่อ ไม่ใช่ครับ
‎ครับ ยังไงก็ยินดีที่ได้พบนะครับ
‎เราน่าจะได้จัดกันสักกรึ๊บ
‎น่าเสียดาย ‎แต่เรามาชนน้ำลูกหม่อนกันดีไหมครับ
‎- เอางั้นเหรอครับ ‎- ครับ ดีเลยครับ
‎รบกวนด้วยนะครับ
‎- ฝากตัวด้วยนะครับ ‎- ผมจะทำให้เต็มที่ครับ
‎- เลิศใช่ไหมครับ ‎- เลิศครับ
‎สรุปว่า คำร้องขอของคุณ
‎คือต้องการยื่นคำร้องให้ออกคำสั่ง ‎ระงับการจำหน่ายของคึมกังเอทีเอ็มเหรอครับ
‎ครับ อีฮวาเอทีเอ็มกับคึมกังเอทีเอ็มเนี่ย ‎จะว่าไงดี
‎ถ้าเปรียบเป็นสำนักงานกฎหมาย ‎ก็เหมือนฮันบาดากับแทซาน
‎เป็นคู่แข่งฟ้าสั่งมาที่สูสีกันสุดๆ ใช่ไหมครับ
‎ถูกครับ ไล่เลี่ยกันมาก ‎จนเลือกอย่างเดียวไม่ได้
‎ภูเขาหรือทะเล
‎จาจังมยอนหรือจัมปง
‎ราดซอสหรือจุ่มซอส
‎วาฬสีน้ำเงินหรือวาฬหลังค่อม
‎หือ
‎ไงก็เถอะ อีฮวากับคึมกัง ‎คือความสัมพันธ์แบบนั้นแหละครับ
‎ระหว่างนั้นก็มีบริษัทคนรุ่นใหม่ ‎ที่ชื่อว่าลีดเดอร์สเอทีเอ็มด้วย
‎แต่ล้มละลายไปเมื่อปีก่อนครับ
‎ได้ฟังเรื่องแบบนี้แล้วสนุกจังครับ
‎ครับ
‎เฮ้อ จะว่าไปคราวนี้ ‎ผมอยากสั่งสอนคึมกังสักหน่อยครับ
‎เราอุตส่าห์ทุ่มเทพัฒนาเทคโนโลยี ‎จนเลือดตาแทบกระเด็น
‎แล้วพวกเขาก็ฉกเอาไปใช้เฉยเลย ‎ซึ่งมันไม่ควรครับ
‎ไม่ใช่แค่ครั้งสองครั้งนะครับ ‎รวมถึงเรื่องคาสเซ็ตนี่ด้วย
‎คงปวดใจน่าดูเลยนะครับ
‎คาสเซ็ตคืออะไรครับ
‎อ้อ เอ่อ…
‎คาสเซ็ตที่ว่าก็คือ…
‎ผมรู้ครับ
‎คาสเซ็ตคือกล่องใส่ธนบัตรครับ ‎มีหูจับอยู่ข้างหน้า
‎ก่อนมาเจอหัวหน้าฝ่าย ‎ผมทำการบ้านมานิดหน่อยครับ
‎คุณทนายของเรา
‎คุณทนายควอนมินอู
‎ไงก็เถอะ เราคือคนที่พัฒนาคาสเซ็ตนั้นขึ้นมา
‎และยื่นขอสิทธิอรรถประโยชน์แล้วด้วยครับ
‎เอ่อ แค่ยื่นขอสิทธิอรรถประโยชน์ ‎แต่ยังไม่ได้รับการจดทะเบียนเหรอครับ
‎ครับ หลังจากยื่นเรื่องไป ‎ก็จะมีขั้นตอนการพิจารณาเยอะแยะเลยครับ
‎ไม่ค่อยมีเอกสารตอนที่ยื่นขอ ‎สิทธิอรรถประโยชน์เลย
‎รบกวนขอดูเพิ่มได้ไหมครับ
‎แน่นอนครับ ผมจะส่งทุกอย่างที่มีให้เลย
‎ถ้างั้นส่งมาตามช่องทางติดต่อ ‎บนนามบัตรผมเมื่อกี้ได้เลยนะครับ
‎ครับ ได้ครับ
‎อันที่จริง วันนี้ผมกะว่าจะมาเจอคุณทนาย ‎แล้วก็แนะนำตัวนิดหน่อย
‎ผมขอตัวไปก่อนได้ไหมครับ
‎ครับ แน่นอนครับ ได้เลย
‎ครับ งั้นขอตัวครับ
‎รบกวนด้วยนะครับ
‎ขอบคุณสำหรับเครื่องดื่มนะครับ
‎ยินดีที่ได้เจอนะครับ
‎กลับดีๆ นะครับ
‎- ครับ ขอบคุณครับ ‎- ครับ
‎อย่างที่บอกไปก่อนหน้านี้
‎ทนายอูยองอูกับทนายควอนมินอู ‎จะเป็นหัวแรงในคดีนี้ครับ
‎ผมจะให้คำแนะนำอยู่ข้างๆ เท่านั้น
‎- ครับ ‎- ค่ะ
‎อาจจะมีคำศัพท์ที่ไม่คุ้นเคยเยอะหน่อย
‎แต่อ่านเอกสารให้ละเอียดนะครับ
‎ประเด็นหลักของคดีนี้ ‎คือสิทธิอรรถประโยชน์ของคาสเซ็ต
‎ถ้าไม่รู้ด้วยซ้ำว่าคาสเซ็ตคืออะไร ‎มันจะได้เรื่องไหม
‎เอ่อ…
‎- ไม่ได้เรื่องค่ะ ‎- ต่อไปอย่าให้เกิดเหตุการณ์แบบนี้อีกนะ
‎อือ อ้อ
‎นี่ครับ
‎- ขอบคุณมาก ไปนะครับ ‎- ครับ
‎ฉันเดือดร้อนมากนะคะ ‎ที่ไม่ได้อ่านเอกสารประกอบคดีล่วงหน้า
‎คราวหลังอย่าขี้หลงขี้ลืม ‎เอามาแบ่งฉันด้วยนะคะ
‎ไม่ให้หรอก
‎อะไรนะคะ
‎ทำไมผมต้องแบ่งข้อมูลกับคู่แข่งด้วยล่ะ
‎ไม่ได้มีแค่ฮันบาดากับแทซาน ‎อีฮวากับคึมกังที่แข่งกันนี่ครับ
‎เราก็แข่งกันอยู่ครับ
‎ทนายอูกับผมเป็นลูกจ้าง ‎สัญญาปีเดียวกันทั้งคู่
‎ถ้าอยากได้ต่อสัญญา ‎เราก็ต้องได้ผลประเมินดีๆ สิครับ
‎ทุกๆ การกระทำ ทุกๆ คดีของเรา ‎ล้วนมีคะแนนทั้งนั้นครับ
‎แต่ทนายอูยองอูคงไม่สนใจ ‎เรื่องการได้ต่อสัญญาอะไรแบบนี้ใช่ไหมครับ
‎คนที่สนใจเขาคงไม่ขาดงาน ‎ขนาดนั้นหรอกมั้ง
‎เรื่องนั้น…
‎ฉันก็สนใจเรื่องต่อสัญญานะคะ
‎งั้นเราก็เป็นคู่แข่งกันจริงๆ ด้วย
‎แต่ก็แน่นอนแหละว่าผมคงชนะอีก
‎คะ
‎นั่นไง
‎ทำไงดีล่ะครับ ทนายอูคงจะ ‎ไม่ได้รับข้อมูลครั้งหน้าอีกแหง
‎ทนายฝ่ายผู้ถูกร้อง
‎มีข้อมูลที่ยื่นเพิ่มมาวันนี้ด้วยนี่ครับ
‎ครับ ศาลที่เคารพ
‎เป็นข้อมูลที่ยืนยันว่าการยื่นขอ
‎สิทธิอรรถประโยชน์ของอีฮวา ‎เป็นการกระทำที่เป็นเท็จครับ
‎รบกวนดูที่จอนะครับ
‎(ข้อมูลชี้แจงว่าการยื่นเรื่อง ‎ของอีฮวาเอทีเอ็มเป็นเท็จ)
‎ในเดือนตุลาคม ปี 2020
‎อีฮวาเอทีเอ็มได้ยื่นขอสิทธิอรรถประโยชน์ในชื่อ ‎"อุปกรณ์รักษาความปลอดภัยสำหรับคาสเซ็ต
‎ในเครื่องฝากถอนเงินสดอัตโนมัติ"
‎แต่เทคโนโลยีนี้
‎เป็นการลอกเลียนแบบครับ
‎ที่สหรัฐอเมริกา จะมีนิทรรศการ
‎ชื่อว่างานแฟร์วิศวกรรมนานาชาติชิคาโก ‎จัดขึ้นทุกเดือนเมษายนครับ
‎มีการนำเสนอเทคโนโลยี ‎ที่เกี่ยวกับเอทีเอ็มเป็นจำนวนมาก
‎จึงโด่งดังมากในหมู่ ‎พนักงานบริษัทเอทีเอ็มประเทศเราครับ
‎ศาลที่เคารพครับ
‎กรุณาเปรียบเทียบการออกแบบทั้งสอง ‎บนจอนี้นะครับ
‎ชิ้นหนึ่งนำเสนอโดยบริษัทแห่งหนึ่งในอเมริกา ‎ที่งานนิทรรศการในปี 2019
‎อีกชิ้นหนึ่ง
‎อีฮวาเอทีเอ็มอ้างว่าพัฒนาเอง ‎ในปี 2020 ครับ
‎บริษัทในอเมริกาได้เผยแพร่เทคโนโลยีนี้ ‎แบบโอเพนซอร์ซ
‎นั่นแปลว่าใครๆ ก็สามารถนำไปใช้ ‎และแก้ไขได้โดยไม่มีข้อจำกัดใดๆ
‎แต่ว่าอีฮวาเอทีเอ็ม
‎นำเทคโนโลยีนี้ไปทั้งดุ้น ‎แล้วหลอกลวงว่าพัฒนาขึ้นมาเอง
‎และยังยื่นขอสิทธิอรรถประโยชน์ ‎เพื่อไม่ให้บริษัทอื่นนำไปใช้ได้ครับ
‎เอ่อ เขาไม่ได้นำแบบ ‎จากบริษัทอเมริกามาทั้งดุ้นนะคะ
‎มองเผินๆ ดีไซน์ทั้งสองอาจจะคล้ายกัน ‎แต่มีจุดแตกต่างชัดเจนค่ะ
‎อุปกรณ์รักษาความปลอดภัยคาสเซ็ตของอีฮวา ‎มีเซนเซอร์วัดน้ำหนักธนบัตร
‎จำแนกย่อยมากกว่าของบริษัทในอเมริกาค่ะ
‎เขาไม่ได้ลอกเทคโนโลยี ‎ที่เผยแพร่มาทั้งอย่างนั้น
‎แต่ได้พัฒนาด้วยการเพิ่มเทคโนโลยีใหม่ด้วย
‎จึงมีเหตุผลให้ยื่นขอ ‎สิทธิอรรถประโยชน์มากพอ…
‎อาจจะไม่มากพอก็ได้
‎แต่ก็มีเหตุผลค่ะ
‎ปัดโธ่ คุณทนาย
‎จำแนกย่อยแค่นั้น ใครๆ ก็ทำได้ครับ
‎ต่างจากอเมริกา ‎เกาหลีมีธนบัตรหมื่นวอน ห้าหมื่นวอน
‎เงินแต่ละหน่วยมันต่างกันมากนี่ครับ
‎เพราะงั้นถึงได้มีการจำแนกย่อย
‎ถ้าพวกเขาเพิ่มเทคโนโลยีแค่นั้น ‎เพื่อจะยื่นขอสิทธิอรรถประโยชน์
‎ก็แปลว่าพวกเขาไร้ยางอายมากๆ ครับ
‎ทั้งที่เทคโนโลยีหลัก ‎บริษัทในอเมริกาเป็นผู้พัฒนาเนี่ย
‎ไร้ยางอายอะไรกันครับ
‎ทั้งตัวผมเอง รวมถึงพนักงานที่บริษัท
‎ไม่มีใครเคยไปนิทรรศการ ‎ที่ชิคาโกเลยสักคนครับ
‎ผมเพิ่งรู้เมื่อกี้ด้วยซ้ำว่ามีอะไรแบบนั้นด้วย
‎คึมกังเอทีเอ็มสร้างอุปกรณ์รักษาความปลอดภัย ‎คาสเซ็ตครั้งแรกในปี 2021 ครับ
‎ขณะเดียวกัน อีฮวาเอทีเอ็มได้ยื่นขอ ‎สิทธิอรรถประโยชน์ในปี 2020
‎ผู้ถูกร้องอ้างว่า
‎พวกเขาใช้เทคโนโลยีโอเพนซอร์ซ ‎ของบริษัทอเมริกา แต่ความเป็นจริง
‎ไม่ใช่ว่าคัดลอกของอีฮวาไปเหรอครับ
‎ไม่ไง ถ้าจะมาถกกันเรื่องปีผลิตแบบนั้น
‎ผู้คิดค้นก็ต้องเป็นลีดเดอร์สสิ
‎ลีดเดอร์สเอทีเอ็มสร้างขึ้นมา ‎ทันทีที่นิทรรศการจบลงครับ
‎ตั้งแต่ปี 2019 โน่น
‎ถ้าดูผลิตภัณฑ์ของลีดเดอร์ส ‎จะเห็นว่าเหมือนของอีฮวาเป๊ะเลยครับ
‎งั้นเหรอครับ
‎ช่วยชี้แจงสิ่งที่พูดเมื่อครู่ได้ไหมครับ
‎ศาลที่เคารพครับ
‎เราเองก็พยายามหาข้อมูลแล้วนะครับ
‎แต่น่าเสียดายที่ลีดเดอร์สเอทีเอ็ม ‎ล้มละลายไปเมื่อปีก่อนครับ
‎พวกเขาล้มละลายหลังจากถูกเรียกคืน ‎ผลิตภัณฑ์ทั้งหมดเพราะมีข้อบกพร่อง
‎ผลิตภัณฑ์ของลีดเดอร์ส ‎จึงไม่เหลืออยู่ในท้องตลาดครับ
‎จะมองว่าเทคโนโลยีนี้ ‎อีฮวาเอทีเอ็มได้คิดค้นขึ้นมาเอง
‎หรือเป็นเพียงการดัดแปลงจาก ‎เทคโนโลยีที่เผยแพร่แล้วเพียงเล็กน้อยนั้น
‎ยากที่จะตัดสินได้ ‎ด้วยข้อมูลที่มีเพียงเท่านี้ครับ
‎เนื่องจากกรมทรัพย์สินทางปัญญา ‎ยังไม่ออกสิทธิอรรถประโยชน์ให้
‎จึงยากเข้าไปใหญ่ครับ
‎มีข้อมูลจะให้ดูอีกไหมครับ
‎เอ่อ ศาลที่เคารพครับ
‎เพื่อยืนยันความแปลกใหม่ ‎ของสิทธิอรรถประโยชน์ที่อีฮวาเอทีเอ็มยื่นขอ
‎เราเองก็ต้องการเวลา ‎สำหรับเตรียมข้อมูลเช่นกันครับ
‎ครับ เห็นชอบครับ
‎งั้นเราจะนัดหมายวัน ‎เพื่อซักถามครั้งหน้า
‎วันนี้ขอจบเพียงเท่านี้ครับ
‎ทุกคนกรุณายืนขึ้นครับ
‎- ทำได้ดีมากครับ ‎- ครับ
‎คำกล่าวอ้างของคึมกังเอทีเอ็ม ‎คือเรื่องจริงไหมคะ
‎อะไรนะครับ
‎ผมไปรับโทรศัพท์ก่อนนะครับ
‎ครับ
‎พอดีผมมีนัด ขอตัวไปก่อนนะครับ
‎- จัดการให้เรียบร้อยนะครับ ‎- ได้ค่ะ
‎ผมก็ขอตัวไปก่อนนะครับ พอดีงานเยอะ
‎คะ
‎เราต้องตรวจสอบข้อเท็จจริง ‎กับลูกความไม่ใช่เหรอคะ
‎เราจะตรวจสอบข้อเท็จจริงได้ ‎ก็ต่อเมื่อเขาบอกความจริงสิครับ
‎ถ้างั้นทนายควอนมินอู ‎คิดว่าหัวหน้าฝ่ายฮวังดูยงโกหกเหรอคะ
‎ไม่รู้สิครับ
‎บางทีคึมกังอาจจะหลอกลวงอยู่ก็ได้
‎คนทำธุรกิจก็เป็นแบบนั้นกันทั้งนั้นนี่
‎ทิศทางการว่าความขึ้นอยู่กับว่าอีฮวาเอทีเอ็ม
‎พัฒนาเทคโนโลยีขึ้นมาเองหรือไม่ ‎เราต้องพิสูจน์นะคะว่าความจริงคืออะไร
‎งั้นทนายอูยองอูก็พิสูจน์ไปแล้วกันครับ
‎ผมจะทำในแบบของผม
‎แต่อย่าไปซักไซ้ลูกความให้มากนักนะครับ ‎ว่าความจริงคืออะไร
‎เดี๋ยวผมจะโดนไล่ออกไปด้วย
‎คะ
‎ลูกความคือผู้จ้าง เราคือลูกจ้าง ‎รู้ใช่ไหมครับ
‎ลูกค้าคือพระเจ้า
‎พอมาลองคิดดู ไม่มีคดีไหนที่ ‎ทนายอูยองอูจัดการแบบเงียบๆ เลย
‎อ้อ
‎ตอนนั้นที่คุณไปขัดคอ
‎ประธานซังจองโอสถจนโดนเลิกจ้างก็ด้วย
‎ไม่ใช่อูยองอูจอมวู่วามสักหน่อย
‎อู…
‎"อูยองอูจอมวู่วาม" เหรอคะ
‎ครับ
‎ตา…
‎ตาควอนมินอูจอมวางแผน
‎จอม…
‎"จอมวางแผน" เหรอ
‎มันไม่ทิ่มแทงจิตสำนึกแกบ้างหรือไง
‎ก็ผมบอกว่าเราไม่ได้ไปที่นั่นไงครับ
‎หยุดโกหกสักทีเถอะ
‎มีบริษัทเอทีเอ็มไหนในประเทศเรา ‎ที่ไม่เคยไปนิทรรศการชิคาโกด้วยหรือไง
‎ทุกทีที่ชิคาโกนำเสนอเทคโนโลยีใหม่ ‎ทุกคนก็ทำตามทั้งนั้น
‎คึมกังคงจะทำตาม แต่อีฮวาไม่ใช่ครับ
‎พนักงานทีมพัฒนาของเราทุกคน ‎ระดมสมองกัน
‎ตรากตรำอยู่หลายปีเพื่อสร้างขึ้นมานะครับ
‎คุณขโมยเทคโนโลยีนี้ไป ‎ยังไม่พออีกเหรอครับ
‎ทำไมจะมาฉกความพยายามคนอื่นไปอีก
‎พยายามเหรอ พยายามอะไร
‎- พยายามจะใช่เล่ห์สกปรก ‎- ดูสิครับ
‎- เพื่อทำให้บริษัทคนอื่นเจ๊งน่ะเหรอ ‎- ดูออกไหมครับว่าใครโกหก
‎ทำไมตานี่ถึงพูดห้วนๆ ใส่ฉัน ‎ไม่เลิกเลยเนี่ย
‎- เป็นประธานแล้วมีสิทธิ์อะไรครับ ‎- ว่าไงนะ
‎"ตานี่" เหรอ
‎เรียกแค่นั้นถือว่าใจดีแล้วนะ ‎ให้ผมพูดไหมว่าในใจผมคิดอะไร
‎- เออ พูดมาสิ ‎- ดูไม่ออกใช่ไหมครับ
‎แล้วจะไปถามให้ได้อะไรครับ
‎- คุณแยกไม่ออกสักหน่อยว่าจริงหรือโกหก ‎- คุณคงจะคิดว่าดื้อด้านต่อก็คงได้ผล
‎ผมขอพูดให้ชัดเจนเลยนะ ‎เราไม่ทำตัวต่ำๆ เหมือนพวกคุณหรอกครับ
‎"ต่ำ" เหรอ
‎เรามาถึงจุดนี้ได้เพราะความพยายาม
‎เราถึงได้ยืนหยัด ‎ในสิทธิ์อันชอบธรรมที่เราสมควรได้
‎เพราะงั้นคึมกังก็อย่าคิดจะมาชุบมือเปิบ ‎จากความพยายามของคนอื่นเขา
‎ชัม ชัม ชัม
‎โว้ย
‎ชัม ชัม ชัม
‎นี่ ทำไมเธอเก่งเบอร์นี้เนี่ย ‎ไปลงแข่งเลยไป
‎แต่การเล่นชัมชัมชัมเก่ง
‎มันเกี่ยวข้องกับการแยกแยะ ‎ความจริงความเท็จได้จริงๆ เหรอ
‎นี่
‎นี่เธอข้องใจวิธีการของฉันอยู่เหรอ
‎หนังสือพวกนั้นมันบอกว่าไง
‎("คุณถูกอ่านแล้ว" ‎"ตีแผ่คำโกหก")
‎เอ่อ…
‎ถ้าคนเราโกหก สารเคมีที่ชื่อว่า ‎แคททีโคลามีนจะหลั่งออกมา
‎ส่งผลให้เนื้อเยื่อในจมูกบวม
‎"พินอคคิโอ" เป็นเทพนิยาย ‎ที่มีพื้นฐานมาจากข้อเท็จจริง
‎และเมื่อคนเราโกหก ความดันเลือดจะสูงขึ้น
‎เนื้อเยื่อประสาทที่ปลายจมูก ‎จะถูกกระตุ้น จึงทำให้รู้สึกคันจมูก
‎ได้ยินแล้วรู้สึกยุบยิบจมูกไม่ไหว
‎ที่ฉันพูดเมื่อกี้คือจริงหรือเท็จ
‎- หือ ‎- นี่
‎แค่แหลนิดหน่อย มันทำให้จมูกใหญ่ ‎และอยากเกาขึ้นมาได้ที่ไหน
‎ฉันยังไม่เคยเห็นใครเป็นแบบนั้นเลย
‎นี่ ช่างอะไรพวกนั้นไป ‎จำแค่ "ชัมชัมชัม" อย่างเดียวพอ
‎จ้องตาอีกฝ่ายซะ
‎การจ้องตาอีกฝ่าย
‎คือสิ่งที่ยากที่สุดในโลก ‎สำหรับคนออทิสติกนะ
‎อ้อ จริงแฮะ
‎งั้นมองที่หว่างคิ้ว หว่างคิ้วแห่งความจริง
‎พอทำแบบนั้นแล้ว ความรู้สึกมันจะบอก
‎ถ้าอีกฝ่ายพูดจริง ‎เธอจะสัมผัสได้ถึงความจริง
‎ถ้าอีกฝ่ายแหล ‎เธอจะสัมผัสได้ถึงความแหล
‎เข้าใจไหม
‎- อือ ‎- มา
‎ฉันจะลองทายก่อนนะ เธอถามอะไรมาก็ได้
‎ฉันไม่อยากแพ้ทนายควอนมินอู
‎ควอนมินอูเหรอ
‎- คนที่หล่อๆ น่ะนะ ‎- หือ
‎ไม่ใช่ หมายถึงควอนมินอู ไม่ใช่อีจุนโฮ
‎อือ หมายถึงควอนมินอู ไม่ใช่อีจุนโฮ ‎คนที่หล่อๆ น่ะ
‎ว่าแต่ควอนมินอูทำไมเหรอ
‎อ้อ ฉันกำลังทำคดีนี้ร่วมกับทนายควอนมินอู
‎ทนายควอนมินอู…
‎เฮงซวย
‎จริงแฮะ
‎เธออยากเอาชนะควอนมินอูสุดๆ เลยล่ะสิ
‎อือ ใช่
‎ดีมาก ทีนี้ตาเธอแล้วนะ
‎ตั้งสติไว้ ด้วยจิตวิญญาณแห่งชัมชัมชัม
‎"ตั้งสติไว้ ด้วยจิตวิญญาณแห่งชัมชัมชัม"
‎อือ พร้อมแล้วนะ
‎อือ
‎อีจุนโฮ
‎ชอบ…
‎อูยองอู
‎อะไรกันเนี่ย
‎เธอทายมาสิ ฉันรู้คำตอบเหอะ
‎เธอจะไปรู้เรื่องนั้นได้ไง
‎พวกเธอได้ไปหมู่บ้านนักโจ ‎หรือไม่ได้ไปล่ะจ๊ะ
‎หมู่บ้านนักโจเหรอ
‎ไป
‎เอานะ
‎อีจุนโฮชอบ
‎อูยองอู
‎จริง…
‎หรือว่าเท็จ
‎- รอเดี๋ยวนะ ‎- อือ
‎ครับ ทนายจาง
‎เปล่าครับ ผมเล่นบาสอยู่
‎ทนายอูยองอูเหรอครับ
‎ครับ รู้ครับ
‎เราทำคดีนี้ด้วยกันครับ
‎ทนายอูเป็นคนพิ… ‎ไม่สิ คือเธอมีข้อเสียเปรียบใช่ไหมล่ะครับ
‎ครับ มันเลยมีบางจุดที่ผมต้องแบกรับ ‎อย่างเลี่ยงไม่ได้
‎โธ่ ลำบากอะไรกันครับ
‎คนอื่นเขายังสละเวลาไปทำงานอาสากันเลย
‎เรื่องแค่นี้ผมเองก็ควรทำครับ จริงไหมล่ะครับ
‎ครับๆ รับทราบครับ
‎งั้นไว้มาทานข้าวด้วยกันนะครับ
‎ครับ แค่นี้นะครับ วันทยหัตถ์
‎นี่ ลุยต่อเลย
‎ใช่ตาฉันไหม หรือว่าตานาย
‎โอเค นายเริ่มก่อนเหรอ
‎โอเค
‎บ้าจริง
‎เป็นอะไรวะเนี่ย
‎นี่
‎ปัดโธ่ เล่นให้มันแฟร์ๆ หน่อยสิ
‎อะไรนะ เล่นแฟร์ๆ เหรอ
‎นายนั่นแหละ เล่นให้มันแฟร์ๆ
‎เอ้า ตัวเองก็ชนะอยู่ จะหัวร้อนเพื่อ
‎โอ๊ยเจ็บ
‎- ได้แล้วครับ ‎- ขอบคุณครับ
‎- ทานให้อร่อยนะครับ ‎- เถ้าแก่ครับ
‎โต๊ะนี้ยังไม่ได้คิมบับชีสนะครับ
‎ครับ ใกล้เสร็จแล้ว รอเดี๋ยวนะครับ
‎เชิญครับ
‎คิมบับประสาอะไร ‎ราคา 3,500 กับ 4,000 วอน
‎แพงซะจนกินไม่ลง
‎เดี๋ยวนี้ราคาข้าวของก็แบบนี้แหละครับ ‎ค่าวัตถุดิบก็ปาไปเท่าไรแล้ว
‎ค่าวัตถุดิบจะเท่าไรก็เถอะ
‎แต่คิมบับมันก็แค่คิมบับ
‎โอ๊ย แพงเกิน
‎- มาเก็บโต๊ะนี้ด้วยค่ะ ‎- ครับ
‎- ขอบคุณนะคะ ‎- ครับ สวัสดีครับ
‎ในใจคุณคิดว่าผู้หญิงคนเมื่อครู่ ‎เป็นลูกค้านิสัยเสียหรือไม่คะ
‎- อะไรนะ ‎- พูดว่าไงนะ
‎ทานโทษนะ นี่เรียกฉันว่า ‎ลูกค้านิสัยเสียเหรอคะ
‎ตอบมาสิคะ ฉันจะได้ทายว่าจริงหรือ…
‎ก็คิมบับมันแพง ฉันเลยพูดว่าแพงไง
‎ลูกค้านิสัยเสียอะไร
‎ยั่วโมโหแต่หัววัน
‎ขอโทษนะครับ ขอโทษครับ
‎สองคนนี้เป็นอะไรกัน นี่ลูกลุงเหรอ
‎นี่ยืมปากลูกมาด่าลูกค้าใช่ไหม
‎ปัดโธ่
‎ไม่ใช่ลูกผมนะครับ
‎คุณลูกค้าไปได้แล้วครับ
‎นะครับ
‎โอ๊ะ
‎ค่ะ ลุง
‎ลาก่อนครับ
‎เคยมีอดีตสายสืบ ‎มาทำงานที่ทีมดำเนินคดีแหละครับ
‎สิ่งที่เขาบอกเสมอก็คือ
‎"ส่วนที่ซื่อสัตย์ที่สุดบนร่างกายคน ‎คือขา แล้วก็มือครับ"
‎ขา แล้วก็
‎- มือเหรอคะ ‎- ครับ
‎ยิ่งเป็นสิ่งที่อยู่ไกลจากหัวเท่าไร
‎ก็ยิ่งควบคุมให้ไร้ที่ติได้ยากครับ
‎ถึงเราจะปั้นสีหน้าได้
‎แต่ก็ยากที่จะควบคุม ‎ขาที่สั่นกับฝ่ามือที่ชุ่มเหงื่อได้ไงครับ
‎แล้วก็มีอะไรอีกนะ
‎การนั่งที่เหมือนพร้อมจะเผ่นหนีได้ทุกเมื่อ
‎หรือไม่ก็ การแนบแขนสองข้างชิดลำตัว ‎อย่างกับคนที่ถูกมัดอยู่กับเก้าอี้
‎หรือไม่ก็ การใช้มือลูบต้นขาตลอดเวลา
‎เขาบอกว่าอะไรแบบนั้น ‎อาจเป็นสัญญาณของการโกหกครับ
‎ดงกือรามีบอกให้ดูที่หว่างคิ้ว
‎อดีตสายสืบบอกว่าแขนกับขาสำคัญที่สุด
‎สรุปว่าฉันต้องดูทั้งตัวเลยหรือเปล่าคะ
‎ยากชะมัดเลยค่ะ
‎เราคุยกันแบบสบายๆ ดีไหมครับ
‎เชื่อในสัญชาตญาณของคุณทนายเอง
‎สัญชาตญาณของฉันมันง่อยค่ะ
‎คนออทิสติกขึ้นชื่อเรื่อง ‎หลงเชื่อคนง่ายและโกหกไม่เป็น
‎ถ้ามีการแข่งขันเฟ้นหาคนถูกหลอก
‎คนออทิสติกคงได้ที่หนึ่งค่ะ
‎ทำไมล่ะครับ
‎เพราะคนที่มีอาการออทิสติก ‎เป็นคนใสซื่อเหรอครับ
‎เอ่อ…
‎มันเหมือนกับว่า
‎คนเราใช้ชีวิตบนโลก ‎ที่ประกอบด้วยฉันกับเธอ
‎แต่คนออทิสติกเคยชินกับการใช้ชีวิต ‎บนโลกที่ประกอบด้วยฉันคนเดียวค่ะ
‎เรื่องที่ว่าคนอื่นอาจคิดต่างไปจากฉันได้
‎หรือเรื่องที่ว่าคนอื่น ‎อาจหลอกฉันด้วยเจตนาอื่นก็ได้
‎ฉันเข้าใจเรื่องพวกนั้นได้ด้วยสมอง ‎แต่ก็ลืมอยู่เรื่อยค่ะ
‎ถ้าไม่อยากตกหลุมพรางคำโกหก ‎ฉันจะต้องพยายามมีสติตลอดเวลา
‎เรื่องแบบนี้ช่วยได้นะครับ
‎ช่วยได้เหรอคะ
‎ครับ
‎ช่วยให้ผมเข้าใจคุณทนายได้
‎(อีฮวาเอทีเอ็ม)
‎เรามาพบหัวหน้าฝ่ายขาย ฮวังดูยงครับ
‎อ้อครับ เชิญทางนี้ได้เลย
‎- ขอบคุณนะครับ ‎- ครับ
‎คุณทนาย
‎เรามาซ้อมกันไหมครับ
‎นับแต่นี้ ผมคือหัวหน้าฝ่ายฮวังดูยงนะครับ
‎คุณทนายถามคำถามมา แล้วผมจะตอบครับ
‎แล้วลองทายดูว่าเป็นเรื่องจริงหรือเปล่า
‎ฉันจะลองดูค่ะ ‎ด้วยจิตวิญญาณแห่งชัมชัมชัม
‎ชัมชัมชัมเหรอครับ
‎อีจุนโฮ
‎ชอบอูยองอู
‎จริงหรือไม่คะ
‎อันนั้น…
‎เป็นคำถามที่ ‎ยากเกินกว่าหัวหน้าฝ่ายฮวังดูยง
‎จะตอบได้นะครับ
‎อ้อ
‎ค่ะ
‎คำถามซ้อมน่ะค่ะ
‎โทษนะครับ
‎- ใช่คนจากลีดเดอร์สหรือเปล่า ‎- ครับ
‎ขอบคุณที่มานะครับ
‎ผมควอนมินอูที่โทรไปหาคุณนะครับ
‎- ยินดีที่ได้พบครับ ‎- เชิญนั่งครับ
‎ไม่ทราบว่ารู้เบอร์ผมได้ยังไง
‎ผมถามคนรู้จักไปทั่ว ‎จนได้เบอร์คุณมาจนได้น่ะครับ
‎อ้อ
‎ไม่รู้ทุกคนไปซ่อนตัวที่ไหนกัน ‎หาช่องทางติดต่อยากมากครับ
‎ว่าแต่มีธุระอะไรเหรอครับ
‎ครับ ทราบเรื่องอุปกรณ์ ‎รักษาความปลอดภัยคาสเซ็ตใช่ไหมครับ
‎อ้อครับ ทราบครับ
‎คงจะเป็นของอีฮวาสินะครับ
‎ครับ ผมทราบมาว่าลีดเดอร์สก็สร้าง ‎คาสเซ็ตที่คล้ายๆ กันด้วยนี่ครับ
‎เอ่อ เรียกว่าคล้ายก็คงไม่เชิง ‎มันเหมือนกันครับ
‎เป็นคาสเซ็ตแบบเดียวกันเลย
‎สร้างขึ้นด้วยเทคโนโลยีโอเพนซอร์ซ
‎จากนิทรรศการชิคาโกปี 2019 ‎หรือเปล่าครับ
‎ใช่ครับ
‎ตอนนั้นเราทำงานเอาเป็นเอาตาย ‎หวังว่าจะเป็นเบอร์หนึ่งในวงการครับ
‎นิทรรศการชิคาโกจัดขึ้นในเดือนเมษา
‎และเราเองก็ตั้งใจจะออกผลิตภัณฑ์ ‎ในเดือนตุลาคมปีเดียวกันอยู่แล้ว
‎เราไม่น่าหักโหมขนาดนั้นเลย
‎ผมนึกเสียดายนะครับ
‎ทำไมครับ
‎เรากดดันตัวเองเกินไป
‎เราโต้รุ่งเฝ้างานที่โรงงานทุกคืน
‎แต่แล้วก็ผิดพลาด ‎ในส่วนที่สำคัญจนได้ครับ
‎มันเกิดข้อผิดพลาดที่การจำแนกเช็คครับ
‎เพราะแบบนั้น
‎ผลิตภัณฑ์ใหม่ที่เราตรากตรำทำมา ‎จึงถูกส่งคืนทั้งหมด และสุดท้าย
‎บริษัทก็ล้มละลายครับ
‎งั้นผลิตภัณฑ์ของลีดเดอร์ส ‎ก็ไม่เหลือในท้องตลาดเลยเหรอครับ
‎ก็ ถูกทิ้งไปทั้งหมดเลยครับ
‎ตอนนี้ไม่มีอยู่บนโลกแล้วล่ะครับ
‎มันเศร้าๆ ยังไงไม่รู้ครับ
‎ตอนนั้นเราทุ่มเทกันมากแท้ๆ
‎ออฟฟิศหัวหน้าฝ่ายฮวังอยู่ทางนี้ครับ
‎อ๋อ ขอบคุณครับ
‎หว่างคิ้ว ขา มือ
‎- มีแขกมาครับ ‎- อือ
‎ทั้งหว่างคิ้ว
‎ขา
‎มือ…
‎เจ็บหมดครับ
‎ผมโดนรถชน
‎เจ็บหนักเลยไม่ใช่เหรอครับ
‎มาทำงานแบบนี้จะไม่เป็นไรเหรอครับ
‎ครับ ไม่เป็นไรครับ
‎คุณทนายกับเจ้าหน้าที่ของฮันบาดา ‎อุตส่าห์มาหาถึงที่นี่ทั้งที
‎ผมจะนอนเปื่อยที่โรงพยาบาลได้ไงล่ะครับ
‎ทั้งหว่างคิ้ว ขา มือ…
‎บาดเจ็บอยู่ คงจะลำบากน่าดูเลยนะครับ
‎ครับ ก็ใช่
‎คุณบอกว่าจะถามเรื่อง ‎การพัฒนาผลิตภัณฑ์ใช่ไหมครับ
‎สภาพผมเป็นแบบนี้ซะแล้ว
‎อีกอย่างผมอยู่ฝ่ายขาย ‎เลยไม่ค่อยสันทัดด้วย
‎เดี๋ยวผมจะพาไปพบผู้รับผิดชอบ
‎ไปครับ
‎หัวหน้าทีมแพ
‎คนนี้แพซองชอล หัวหน้าทีม ‎ห้องวิจัยและพัฒนาของเรา
‎ตัวเอกในการพัฒนาผลิตภัณฑ์ใหม่เลยครับ
‎โธ่ ตัวเอกอะไรกันล่ะครับ
‎ส่วนนี่เป็นทนายความ ‎และเจ้าหน้าที่จากฮันบาดา
‎สวัสดีครับ
‎พวกเขาอยากฟังเรื่องการพัฒนาผลิตภัณฑ์ใหม่
‎- เชิญนั่งก่อนเลยครับ ‎- ครับ
‎คุณคิดค้นอุปกรณ์ ‎รักษาความปลอดภัยคาสเซ็ตเมื่อไหร่คะ
‎หือ อ้อ
‎เมื่อไหร่น่ะเหรอครับ
‎ปลายปี 2019 มั้ง
‎ต้นปี 2020 ประมาณนั้นครับ
‎- ระบุมาให้ชัดๆ ค่ะ ‎- ปลายปี 2019
‎ปลายปี 2019 ครับ
‎มีสาเหตุให้คิดค้นขึ้นมาไหมคะ
‎สาเหตุเหรอครับ
‎อ้อ แน่นอนว่าเราทราบว่า
‎อีฮวาเอทีเอ็มไม่ได้นำเทคโนโลยี ‎จากต่างประเทศมาเฉยๆ
‎พวกคุณพัฒนากันมาด้วยตัวเอง
‎แต่มันมีบางคนที่แคลงใจด้วยไงครับ
‎ถ้ามีสาเหตุในการคิดค้นหรือกระบวนการ ‎ที่เป็นรูปธรรม ก็จะได้น่าเชื่อถือขึ้น
‎คุณทนายคงถามเพราะแบบนั้นน่ะครับ
‎อ้อ
‎สาเหตุเหรอครับ
‎สาเหตุ…
‎หัวหน้าทีมแพ
‎วันนี้เป็นอะไรไป เขินเหรอ
‎พูดให้มันชัดถ้อยชัดคำสิ ติดอ่างอยู่ได้
‎สาเหตุ…
‎ปกติเขาไม่ได้เป็นแบบนี้นะครับ
‎ก่อนหัวหน้าทีมแพจะมาทำงานบริษัทเรา ‎รู้ไหมครับเขาทำงานอะไรมา
‎เล่นละครเวที
‎เคยเป็นนักแสดงเชียวนะ
‎- นักแสดงละครเวทีเหรอครับ ‎- ใช่
‎อย่างเจ๋งเลยครับ
‎ในอดีตน่ะครับ แค่ไม่นานเอง
‎เป็นตัวประกอบน่ะครับ
‎หัวหน้าทีมแพซองชอล
‎คุณได้ไปงานแฟร์วิศวกรรมนานาชาติชิคาโก ‎เมื่อปี 2019 ไหมคะ
‎แหม คุณทนายนี่ก็เหมือนอัยการเกินไปแล้ว
‎เล่นซักเราซะขนาดนี้
‎รู้สึกเหมือนเราเป็นคนร้ายเลยนะ
‎คุณทนายอยู่ข้างเรานี่ครับ ใช่ไหม
‎ทนายควอนมินอูนี่เอง
‎ผมรับสายตรงนี้เลยนะครับ ‎เพราะคงเกี่ยวกับคดี
‎(คุณทนายควอนมินอู)
‎ครับ วันทยหัตถ์
‎สื่อสารปลอดภัย
‎ครับ หัวหน้าฝ่าย เมื่อกี้ผมได้พบกับ ‎คนที่คุณให้เบอร์มาแล้วครับ
‎คนที่เคยทำงานที่ลีดเดอร์สเอทีเอ็ม
‎เจอกันแล้วเหรอครับ
‎ครับ เขาบอกว่าผลิตภัณฑ์ที่ส่งคืน ‎ถูกกำจัดไปหมดแล้วจริงๆ
‎ไม่มีทางเจอในท้องตลาดแน่นอน
‎เพราะงั้นไม่ต้องกังวลนักนะครับ
‎ต่อให้คึมกังจะพยายามจับผิดยังไง
‎ก็ไม่มีอะไรเป็นหลักฐานให้ยื่นได้หรอกครับ
‎โอ้โฮ คุณทนายควอนมินอูของเรา
‎ยอดเยี่ยมเป็นที่สุดครับผม
‎งั้นไว้ผมโทรไปหาใหม่นะครับผม
‎- ครับ แค่นี้นะครับ ‎- ครับ หัวหน้าฝ่าย วางนะครับ วันทยหัตถ์
‎วันทยหัตถ์
‎ข่าวดีเลยนะครับ
‎แหม เยี่ยมเลยครับ
‎เอาไงดี งั้นเราจบการซักถามนี้ดีไหม
‎ทนายควอนมินอูก็บอกว่าไม่ต้องกังวลไป
‎ดีแล้วค่ะที่คึมกังเอทีเอ็มไม่มีหลักฐานให้ยื่น
‎แต่เราก็ยังต้องยืนยันว่า ‎สิ่งที่เรากล่าวอ้างเป็นความจริงค่ะ
‎ถ้าหัวหน้าทีมแพซองชอล ‎ให้การเรื่องขั้นตอนการพัฒนาด้วยตัวเอง
‎จะเกิดผลในทางบวกแน่ค่ะ
‎อะไรนะครับ
‎ผมเหรอ จะให้ผมไปเป็นพยานเหรอครับ
‎ว่าแต่เรื่องนี้ ทนายคนอื่นๆ ‎เห็นชอบกันหมดแน่เหรอครับ
‎ผมจะโทรหาทนายควอนมินอู แล้วก็…
‎คดีนี้เป็นคดีพิจารณาออกคำสั่งห้าม ‎ศัพท์ที่ใช้จึงต่างกันเล็กน้อยค่ะ
‎เรียกผู้ร้องแทนโจทก์
‎เรียกผู้ถูกร้องแทนจำเลย
‎และเรียกผู้อ้างอิงแทนพยานค่ะ
‎และผู้อ้างอิง…
‎ไม่ต้องสาบานตนค่ะ
‎กล่าวคือ แม้ว่าคุณจะให้การเท็จ
‎ก็จะไม่ได้รับโทษฐานให้การเท็จค่ะ
‎การที่คุณลูบต้นขา ‎มันดูเหมือนคุณกำลังโกหกค่ะ
‎ผลการวิจัยกล่าวว่าคณะลูกขุนจะไม่พอใจ
‎เวลาที่พยานซ่อนมือไว้ใต้โต๊ะคอกพยานค่ะ
‎ในคดีคำสั่งห้ามไม่มีคณะลูกขุนก็จริง
‎แต่ศาลเองก็คงไม่เชื่อใจผู้อ้างอิง
‎ที่ซ่อนมือของตัวเองไว้เช่นกันค่ะ
‎เหนือสิ่งอื่นใด อย่าเกาปลายจมูกค่ะ
‎มันดูเหมือนพินอคคิโอ ‎ที่มีสารแคททีโคลามีนหลั่งออกมาค่ะ
‎โอ้โฮ คุณทนายของเรา
‎โค้ชให้ซะดิบดีเลย
‎หัวหน้าทีมแพ จดใส่อะไรสักหน่อยสิ
‎ในเมื่อคุณเคยเป็นนักแสดงละครเวที
‎ฉันจะคาดหวังว่า…
‎คุณจะทำได้ดีนะคะ
‎อ้อ
‎ครับ
‎เราขอซักถามผู้อ้างอิง คุณแพซองชอล
‎หัวหน้าทีมวิจัยและพัฒนา ‎ของอีฮวาเอทีเอ็มค่ะ
‎ครับ อนุญาตครับ
‎ผู้อ้างอิง เชิญออกมาครับ
‎เชิญทนายฝั่งผู้ร้องซักถามก่อนครับ
‎ผู้อ้างอิง
‎รบกวนแนะนำตัวด้วยค่ะ
‎ผมชื่อแพซองชอล
‎เป็นหัวหน้าทีมวิจัยและพัฒนา ‎ของอีฮวาเอทีเอ็มครับ
‎เทคโนโลยีหลัก ‎ของเครื่องฝากถอนเงินอัตโนมัติ
‎รุ่นปี 2022 ที่อีฮวาเอทีเอ็มสร้างขึ้น
‎คือคาสเซ็ตที่มีอุปกรณ์รักษาความปลอดภัย
‎ถูกต้องไหมคะ
‎ครับ
‎ผมพัฒนาคาสเซ็ตนั้น ‎ด้วยสองมือของผมเองครับ
‎คุณพัฒนาครั้งแรกเมื่อไหร่คะ
‎ตอนนั้นเป็นฤดูหนาวของปี 2019
‎เป็นวันที่หนาวจัดวันหนึ่ง ‎ในเดือนพฤศจิกายนครับ
‎มีสาเหตุพิเศษอะไรที่จูงใจ ‎ให้คุณพัฒนาอุปกรณ์นี้ขึ้นมาไหมคะ
‎ฤดูหนาวปีนั้น มีคดียักยอกเงิน ‎จากตู้เอทีเอ็มเยอะมากครับ
‎จากนั้นก็มีคำสั่งมาจากเบื้องบน
‎ว่า "สร้างคาสเซ็ตแบบใหม่ซะ"
‎"จงสร้างคาสเซ็ตที่ซื่อสัตย์ ‎ซึ่งคำโกหกและกลลวงไม่เป็นผล"
‎พอจะอธิบายขั้นตอนการพัฒนาได้ไหมคะ
‎หยดเลือดและหยาดเหงื่อ ‎ของทีมวิจัยและพัฒนาแห่งอีฮวาเอทีเอ็ม
‎จะมีคำอธิบายไหนที่ชัดเจนยิ่งกว่านั้นอีกครับ
‎ตราบจนตอนที่เราได้ยื่นขอ
‎สิทธิอรรถประโยชน์ในเดือนตุลาคมปี 2020
‎เรายังคงท้าทายตัวเองเสมอมา ‎โดยไม่รู้จักเหน็ดเหนื่อยครับ
‎ทำการแสดงอยู่หรือไงครับ
‎รู้อยู่เต็มอกว่าขโมยเทคโนโลยีคนอื่นมาใช้
‎ผู้ถูกร้อง เราจะให้โอกาสคุณพูดเต็มที่
‎อย่าพูดแทรกขณะซักถามสิครับ
‎ผู้อ้างอิง ฉันจะถามอย่างตรงไปตรงมานะคะ
‎คุณได้ไปงานแฟร์วิศวกรรมนานาชาติชิคาโก
‎ที่จัดขึ้นในสหรัฐอเมริกา ปี 2019 หรือไม่คะ
‎ผู้อ้างอิงคะ
‎ศาลที่เคารพครับ
‎ผู้อ้างอิง
‎อีฮวาเอทีเอ็ม
‎เป็นบริษัทที่เล็กมากครับ
‎ขนาดทีมวิจัยและพัฒนายังมีแค่ห้าคนเองครับ
‎และห้าคนนั้น
‎ได้ร่วมมือร่วมใจกัน ‎เพื่อทำการวิจัยและพัฒนาอยู่หลายวัน
‎ช่างน่าเสียดายที่การลองผิดลองถูกของเรา
‎ถูกใส่ร้าย ‎ว่าขโมยเทคโนโลยีคนอื่นมาใช้ครับ
‎ทุกคนอาจจะคิดคล้ายกัน
‎ถึงได้มีผลิตภัณฑ์ที่คล้ายกัน ‎ออกมาในเวลาไล่เลี่ยกัน
‎แต่ว่า
‎จะให้โกหกทั้งที่ลอกเทคโนโลยีคนอื่นมา…
‎เราไม่ใช่บริษัทประเภทที่จะโกหก ‎ว่าพัฒนาอะไรขึ้นมาเองหรอกครับ
‎ไม่ว่าจะหัวหน้าฝ่ายฮวังที่นั่งอยู่ตรงนั้น หรือผม
‎เราไม่ใช่คนแบบนั้นแน่นอนครับ
‎ศาลที่เคารพ
‎แม้แต่การขโมยเทคโนโลยีคนอื่นมาใช้ ‎ก็ยังต้องใช้ความพยายามจนอดหลับอดนอนครับ
‎ปกติมันก็แบบนั้นแหละครับ
‎เมื่อครู่ผมบอกไปแล้ว
‎ขณะนี้เราซักถามผู้อ้างอิงอยู่…
‎นี่มันละครตบตาเห็นๆ ‎ไม่ใช่การซักถามสักนิดครับ
‎เพื่อจะตามหาหลักฐาน ‎มาเปิดโปงคำโกหกที่ไม่เนียนของพวกเขา
‎ผมกำลังตามหาร้านรับซื้อของเก่า ‎ทั่วทั้งประเทศครับ
‎ขอแค่เจอคาสเซ็ตที่ลีดเดอร์สสร้างขึ้น…
‎สรุปว่าเจอไหมครับ
‎สรุปว่าคุณเจอหลักฐานหรือเปล่า
‎- ผมกำลังพลิกแผ่นดินหา… ‎- งั้นค่อยมาพูดหลังจากที่เจอแล้วนะครับ
‎ตอนนี้เชิญนั่งลงครับ
‎นั่งลงนะครับ
‎ทนายผู้ร้อง
‎มีอะไรจะซักถามอีกไหมครับ
‎ไม่มีค่ะ
‎จบการซักถามค่ะ
‎ทนายผู้ถูกร้อง เชิญถามค้านได้ครับ
‎เก่งมากครับ ท่าทางจะไปได้สวย
‎ขอบคุณนะครับ
‎ผมเตรียมตัวซักถามผู้อ้างอิงมาเยอะเลย
‎โล่งอกที่ได้ผลนะครับ
‎ทนายผู้ถูกร้อง ซักถามสิครับ
‎ครับ
‎ทราบเรื่องแล้วใช่ไหมครับ ‎ว่ามีคำสั่งห้ามแล้ว
‎อ้อ ค่ะ
‎ตอนนี้คนที่คึมกัง ‎คงจะห่วงหน้าห่วงหลังกันใหญ่
‎เพราะทั้งการผลิต รวมถึงการจำหน่าย ‎ถูกสั่งห้ามหมดแล้ว
‎ไงก็เถอะ ทั้งหมดนี้
‎เป็นเพราะคุณทนายทั้งหลาย ‎ของฮันบาดาเลยครับ
‎ขอบคุณนะครับ
‎ของขวัญจากอีฮวาเอทีเอ็มครับ ลองดูครับ
‎ภาพวาดเรียกทรัพย์
‎ซึ่งก็คือดอกทานตะวันไงครับ
‎ขอให้ร่ำรวยเงินทองพรวดๆ ‎เหมือนดอกทานตะวันที่เติบโตขึ้นพรวดๆ นะครับ
‎ค่ะ ขอบคุณค่ะ
‎ถ้างั้นอันนี้…
‎ตรงนี้เหมาะเหม็งเลยนะ
‎อันนี้ไม่ต้องมีก็ได้มั้ง จำได้ใช่ไหมครับ
‎(จริยธรรมของทนายความ)
‎เอาล่ะ
‎มาครับ
‎เลิศ
‎เนอะ
‎รับพลังนี้ไปให้หมด
‎แล้วขอให้รวยนะครับ
‎ค่ะ
‎ผมขอตัวก่อนนะครับ
‎จดหมายจ่าหน้าซองถึงคุณทนายค่ะ
‎ค่ะ
‎(จากประธานคึมกังเอทีเอ็ม โอจินจง)
‎(ทนายความ จองมยองซอก)
‎เชิญครับ
‎ทนายควอนมินอู ได้รับจดหมายไหมคะ
‎จดหมายอะไรครับ
‎(จากประธานคึมกังเอทีเอ็ม โอจินจง)
‎"คุณทนาย ได้โปรดอ่านนะครับ"
‎เข้าใจผิดแล้วครับ ‎ไม่มีอะไรให้กังวลทั้งนั้น ถ้าสถานการณ์…
‎คุณทนาย ได้โปรดอ่านนะครับ
‎ไม่ครับ ไม่ใช่เด็ดขาด
‎ผมบอกไปหลายครั้งแล้ว
‎เทคโนโลยีนั้นพัฒนาขึ้นโดยบริษัทอเมริกา
‎และได้เผยแพร่ที่งานนิทรรศการครับ
‎ทั้งคึมกังและอีฮวา ‎ต่างก็นำเทคโนโลยีนั้นมาสร้างผลิตภัณฑ์
‎ท่านประธานครับ
‎ข่าวเรื่องการถูกคำสั่งห้ามจำหน่าย ‎แพร่ไปเร็วมากครับ
‎ดูเหมือนนักลงทุนบางส่วน ‎กำลังจะบุกเข้ามาที่นี่
‎ท่านหลบไปสักพักก่อนดีกว่าไหมครับ
‎แต่แล้วอีฮวาเอทีเอ็ม ‎ก็ได้ยื่นขอสิทธิอรรถประโยชน์
‎เพื่อหวังจะผูกขาดแค่รายเดียว ‎ทำไมคุณถึงมองข้ามความจริงล่ะครับ
‎ถ้าการงดผลิตและจำหน่ายยืดเยื้อไป ‎เพราะคำสั่งห้ามคราวนี้
‎คึมกัง บริษัทที่เล็กกว่าอีฮวา ‎ก็จะต้องปิดตัวลงในไม่ช้าครับ
‎ท่านประธาน
‎ท่านประธาน ท่านต้องรีบหนีแล้วครับ
‎- เปิดประตู ‎- โอจินจง ออกมาเดี๋ยวนี้
‎อย่ามุดหัวอยู่ ออกมา
‎ท่านประธานครับ
‎- เปิดประตู ‎- ออกมา
‎- ออกมาสิ ‎- มาคุยกันให้รู้เรื่อง
‎- ออกมา ‎- ออกมาสิ
‎ท่านประธาน
‎คุณทนายอยากเป็นทนายความ ‎ที่มีความสามารถแค่ชนะการฟ้องร้องในศาล
‎หรืออยากเป็นทนายความน่านับถือ ‎ที่เปิดเผยความจริงล่ะครับ
‎อ้อ
‎ทำไมเขาไม่ส่งจดหมายหาผมนะ
‎ผมมันไร้ตัวตนหรือว่าไง
‎ถ้าเนื้อหาในจดหมายนี้เป็นเรื่องจริง
‎เราก็ควรทำอะไรสักอย่างไม่ใช่เหรอคะ
‎ทำอะไรครับ
‎เราว่าความในมุมมองของลูกความอย่างดี
‎และได้คำสั่งห้ามตามที่ต้องการแล้วนี่ ‎เราจะทำอะไรได้อีกครับ
‎ถ้าเกิดว่าจดหมายนี้เป็นความจริง…
‎ทนายอูยองอู
‎จะพูดเรื่องอะไรจริง ‎อะไรเท็จไปจนเมื่อไหร่ครับ
‎คุณลงทุนไปถึงสำนักงานใหญ่อีฮวาเอง ‎เพื่อตามสืบเรื่องนั้นไม่ใช่เหรอครับ
‎ให้คนของอีฮวาเอทีเอ็มดูจดหมายนี้ ‎แล้วเกลี้ยกล่อมพวกเขาดีไหมคะ
‎เพื่อขอให้พวกเขายกเลิก ‎การดำเนินการคำสั่งห้าม
‎อะไรนะครับ
‎เพื่ออะไรครับ
‎เพราะเนื้อหาในจดหมายนี้ ‎อาจเป็นความจริงก็ได้ไงคะ
‎มีหลักฐานที่ว่าไหมล่ะครับ
‎คืองี้
‎ถ้าคุณเชื่อใจลูกความไม่ลง ‎ก็อย่ารับคดีตั้งแต่แรกสิ
‎มาอ่อนไหวกับจดหมายฉบับเดียวเอาตอนนี้ ‎แล้วจะมาขอให้พลิกคดี
‎มันสมเหตุสมผลหรือไงครับ
‎กลัวคนไม่รู้ ‎ว่าตัวเองเป็นอูยองอูจอมวู่วามเหรอ
‎ทำไมคิดแต่จะก่อเรื่องไม่จบไม่สิ้น
‎อย่าเรียกฉันว่าอูยองอูจอมวู่วามนะคะ
‎ถ้าฉันเรียกคุณว่าควอนมินอูจอมวางแผน ‎คุณจะชอบใจไหมล่ะคะ
‎จอมวางแผนน่ะ
‎น่าจะใช้กับทนายอูมากกว่านะ
‎คะ
‎คุณโค้ชให้ผู้อ้างอิงใช่ไหมล่ะครับ
‎นึกว่าดูรายการทีวีอเมริกันอยู่ซะอีก
‎ผู้อ้างอิงซ้อมมาอย่างเนียนเชียว
‎ทั้งคำถาม คำตอบ
‎แล้วก็ดูเหมือนจะมีบทพูดให้ด้วย
‎ทนายอูยองอูนั่นแหละ ‎พูดมาตามตรงเถอะครับ
‎คิดว่าคำพูดของผู้อ้างอิง ‎คือเรื่องจริงหรือเปล่าครับ
‎ไม่คิดใช่ไหมครับ
‎คุณคิดว่าเขาไม่ได้พูดจริง
‎ถึงได้ช่วยให้มันฟังดูจริงไม่ใช่เหรอ
‎นั่นแหละครับ คือจอมวางแผน
‎ไม่ว่าคุณจะคิดว่ามันจริงหรือไม่
‎ถ้าตัดสินใจเชื่อลูกความแล้ว ‎ก็เชื่อให้ถึงที่สุด
‎นั่นคือมารยาทที่ทนายความควรมี
‎ต่อลูกความไงครับ
‎ขอเอกสารที่บอกเมื่อกี้หน่อยสิ
‎- นี่ค่ะ ‎- ขอบคุณครับ
‎อ้าว ทนายอูยองอู
‎เมื่อกี้เห็นคุณโทรมา มีอะไรครับ
‎อ้อ
‎เมื่อกี้ฉันมีเรื่องจะถามคุณ แต่ว่า…
‎แต่ว่า…
‎ตอนนี้ไม่มีแล้วค่ะ
‎อะไรกัน โอเคครับ
‎อูยองอูอะไรเข้าสิงเนี่ย ‎กินข้าวที่โรงอาหารซะด้วย
‎เพราะเมนูมื้อเย็นวันนี้คือคิมบับ
‎ถ้าวันไหนมีเมนูคิมบับ ‎ฉันคงต้องบอกเธอแล้วล่ะ
‎ดูเหมือนเธอจะหลุดปาก ‎บอกทนายควอนมินอูไปแล้ว
‎- หือ ‎- ควอนมินอูจอมวางแผนไง
‎อ้อ
‎เพราะเขาเอาแต่เรียกฉัน ‎ว่าอูยองอูจอมวู่วามน่ะ
‎อะไรเนี่ย พอทำคดีด้วยกัน ‎ก็มีฉายาไว้เรียกกันสองคนแล้วเหรอ
‎อูยองอูจอมวู่วามไม่ใช่ฉายาฉันนะ
‎ตั้งให้ฉันบ้างสิ
‎"ชเวซูยอนหน้าเด็ก" ดีไหม
‎ไม่งั้นก็…
‎"ชเวซูยอนสาวงาม" ไหม
‎ไม่
‎- ไม่เหรอ ‎- อือ
‎แบบนั้นไม่เหมาะกับเธอ
‎งั้นฉันเหมาะกับอะไร
‎เธอ…
‎ฉัน…
‎เหมือนแสงแดดในฤดูใบไม้ผลิ
‎หือ
‎ฉันคิดแบบนั้นตั้งแต่สมัยเรียนนิติแล้ว
‎เธอคอยบอกฉันว่าห้องบรรยายอยู่ที่ไหน ‎บอกฉันเรื่องยกคลาส
‎และบอกขอบข่ายข้อสอบให้ฉันด้วย
‎เธอพยายามห้ามเพื่อนนักศึกษา ‎ไม่ให้มาล้อ มาหลอก มารังแกฉัน
‎แม้แต่ตอนนี้ เธอก็ยังเปิดฝาขวดน้ำให้ฉัน
‎และรับปากว่าจะบอกฉัน ‎ถ้าคราวหลังโรงอาหารมีเมนูคิมบับ
‎เธอเป็นคนสดใส อบอุ่น ‎ใจดี แล้วก็อ่อนโยน
‎เธอคือชเวซูยอนแสงแดดในฤดูใบไม้ผลิ
‎ทนายอูยองอู
‎เรื่องที่คึมกังเอทีเอ็ม ‎ยื่นอุทธรณ์คำสั่งห้ามน่ะครับ
‎ค่ะ
‎ตอนนี้มีการขอให้พิสูจน์หน้างานครับ
‎ประธานคึมกังเคยบอกว่า ‎เขาไปหาร้านรับซื้อของเก่า
‎ทั่วทั้งประเทศเพื่อตามหาหลักฐาน
‎ดูท่าจะเจออะไรเข้าแล้วครับ
‎พิสูจน์หน้างานเหรอคะ
‎ครับ ให้เราไปที่ธนาคาร ‎ในย่านมังอู เขตจุงนังครับ
‎ทานให้อร่อยนะครับ
‎ค่ะ
‎จากนี้ เราจะเริ่มการพิสูจน์หน้างาน ‎ของคดีหมายเลข 2022 คดีคำสั่งห้าม 1547
‎ตามขั้นตอนการยื่นอุทธรณ์ ‎คำสั่งห้ามละเมิดสิทธิ
‎ในทรัพย์สินทางปัญญาครับ
‎ทนายผู้ถูกร้อง
‎คุณขอให้มีการพิสูจน์หน้างาน
‎ช่วยแสดงจุดประสงค์ ‎ของการพิสูจน์ได้ไหมครับ
‎ครับ ศาลที่เคารพ
‎นี่คือเครื่องฝากถอนเงินอัตโนมัติ ‎ที่ลีดเดอร์สเอทีเอ็มผลิตขึ้นครับ
‎เครื่องรุ่นเดียวกันส่วนใหญ่ถูกกำจัดไปแล้ว
‎โชคดีที่มีเครื่องนี้ ‎เหลืออยู่ที่สาขาย่านมังอูครับ
‎ช่วยเปิดข้างใน ‎แล้วแสดงคาสเซ็ตให้ดูได้ไหมครับ
‎นี่คือคาสเซ็ตครับ
‎นี่คือคาสเซ็ตที่อีฮวาเอทีเอ็ม ‎อ้างว่าพัฒนาขึ้นเองครับ
‎ลองเปรียบเทียบคาสเซ็ตทั้งสองดูครับ
‎จุดต่างระหว่างคาสเซ็ตเหล่านี้ ‎กับคาสเซ็ตเดิมที่มีอยู่
‎คือแป้นหมายเลขที่อยู่ข้างหน้า
‎กับเซนเซอร์วัดน้ำหนักธนบัตร ‎ที่อยู่ข้างล่างด้านในครับ
‎คาสเซ็ตทั้งสองนี้ ‎ไม่ได้คล้ายคลึงกันแค่ภายนอกนะครับ
‎ดูการออกแบบคาสเซ็ตของสองบริษัทสิครับ
‎ผังภายในก็เหมือนกันด้วยครับ
‎อีฮวาเอทีเอ็มยื่นขอสิทธิอรรถประโยชน์ ‎เมื่อตุลาคม ปี 2020
‎แล้วลีดเดอร์สเอทีเอ็มสร้างผลิตภัณฑ์นี้ ‎ตั้งแต่เมื่อไหร่กันครับ
‎รบกวนตรวจสอบ ‎วันมอบสินค้าที่ระบุไว้ข้างในนี้ได้ไหมครับ
‎วันส่งมอบคือวันที่ 23 ตุลาคม 2019 นี่ครับ
‎ครับ
‎ผลิตภัณฑ์นี้ผลิตขึ้นก่อนอีฮวาเอทีเอ็ม ‎มากถึงหนึ่งปีครับ
‎ปัจจัยสำคัญสุดในการลงทะเบียน ‎สิทธิอรรถประโยชน์ คือความแปลกใหม่ครับ
‎นั่นแปลว่าต้องไม่เหมือนกับ ‎เทคโนโลยีที่มีอยู่แล้ว
‎นี่เป็นสิ่งที่ระบุไว้ในกฎหมายสิทธิบัตร มาตรา 29
‎ดังนั้น อีฮวาเอทีเอ็ม
‎ไม่มีสิทธิ์ได้รับสิทธิอรรถประโยชน์ ‎สำหรับเทคโนโลยีนี้ครับ
‎ฉะนั้น โปรดเพิกถอนคำสั่งห้าม
‎ไม่ให้คึมกังเอทีเอ็ม ‎ผลิตและจำหน่ายด้วยครับ
‎- ขอบคุณครับ ‎- ขอบคุณครับ
‎เดินทางปลอดภัยครับ
‎เหนื่อยแย่เลยนะครับ
‎ในเมื่อเป็นแบบนี้ ‎คำสั่งห้ามคงจะถูกยกเลิกไปครับ
‎นั่นน่ะสิครับ
‎และดูเหมือนจะเป็นไปได้สูงว่า
‎สิทธิอรรถประโยชน์ ‎จะไม่ผ่านการพิจารณาครับ
‎ก็คงงั้นแหละครับ
‎ไม่เป็นไรใช่ไหมครับ
‎ผมไม่เป็นไรครับ
‎ระหว่างที่มีการออกคำสั่งห้าม
‎สัญญาการจัดหากับธนาคาร ‎ส่วนใหญ่เสร็จสิ้นไปแล้วครับ
‎ถึงจะถูกยกเลิก ก็ไม่ส่งผลมากนักหรอกครับ
‎อ๋อ
‎คุณวางแผนให้เป็นแบบนี้ ‎ตั้งแต่แรกหรือเปล่าคะ
‎งั้นเรื่องที่บอกว่าพัฒนาเทคโนโลยีเองก็…
‎ได้ยินคุณบอกว่าไม่เป็นไร ผมก็โล่งใจครับ
‎สุดท้ายแล้วคึมกังก็ชนะคดีไป
‎เราเลยกังวลนิดหน่อยครับ
‎โธ่ ชนะในการต่อสู้นี้แล้วไงล่ะครับ ‎ในเมื่อเขาแพ้สงคราม
‎ประธานคึมกังเองก็คงรู้ ‎ว่าเราคว้าสัญญากับธนาคารมาได้หมด
‎เขาแค่โกรธ ก็เลยสู้จนถึงที่สุด
‎ความเสียหายครั้งนี้คงหนักหนาเอาการ
‎แหม ไม่รู้ว่าคึมกัง ‎จะตามรอยลีดเดอร์สไปหรือเปล่านะ
‎ไงก็เถอะ ทั้งหมดนี้ต้องขอบคุณ ‎คุณทนายทุกคนเลย เหนื่อยแย่เลยนะครับ
‎ขอบคุณมากครับ
‎งั้นผมไปนะครับ
‎คุณทนายครับ
‎สุดท้ายแล้วก็เท่ากับว่า
‎ฉันช่วยอีฮวาเอทีเอ็ม ‎ด้วยการใช้ประโยชน์จากกฎหมายค่ะ
‎อะไรนะครับ
‎ทั้งเรื่องยื่นขอสิทธิอรรถประโยชน์ ‎รวมถึงยื่นขอคำสั่งห้าม
‎ล้วนเป็นการโกหกเพื่อผูกขาดสัญญาแท้ๆ
‎แต่ฉันกลับไม่ห้าม ‎แถมยังช่วยพวกเขาด้วยซ้ำค่ะ
‎ยิ่งไปกว่านั้น…
‎ฉันว่าฉันรู้ทุกอย่างอยู่แล้วค่ะ
‎ตอนที่เราไปเยี่ยมอีฮวาเอทีเอ็ม
‎คุณอีจุนโฮคิดว่าหัวหน้าฝ่ายฮวังดูยง ‎กับหัวหน้าทีมแพซองชอลพูดความจริงไหมคะ
‎เอ่อ…
‎- ผม… ‎- คุณไม่มีทางคิดแบบนั้นหรอกค่ะ
‎ลองนึกดูสิคะว่าตอนนั้น ‎หัวหน้าทีมแพซองชอลเป็นยังไง
‎ขาที่นั่งเหมือนพร้อมจะเผ่นออกไป ‎เมื่อไหร่ก็ได้
‎แขนที่แนบลำตัวสนิท ‎เหมือนคนที่ถูกมัดไว้กับเก้าอี้
‎ใช้มือลูบต้นขาซ้ำๆ
‎แม้แต่การเกาปลายจมูก
‎นั่นคือการโกหกค่ะ
‎ครับ
‎สุดท้ายแล้ว
‎ทั้งๆ ที่รู้ความจริง ‎ฉันก็ยังแกล้งทำเป็นไม่รู้
‎ฉันหลอกตัวเองค่ะ
‎เพราะอยากเอาชนะ
‎ครับ
‎ฉันอายค่ะ
‎(ทนายความ อูยองอู)
‎(คุณทนาย ได้โปรดอ่านนะครับ)
‎(ทำไมคุณถึงมองข้ามความจริงล่ะครับ)
‎(คุณทนายอยากเป็นทนายความ ‎ที่มีความสามารถแค่ชนะการฟ้องร้องในศาล)
‎(หรืออยากเป็นทนายความน่านับถือ ‎ที่เปิดเผยความจริงล่ะครับ)
‎(สำนักงานกฎหมายแทซาน ทนายความ แทซูมี)
‎เชิญค่ะ
‎อ้อ
‎ผู้สมัครแทซูมี ยินดีที่ได้พบครับ
‎ผมคือผู้ดูแล คิมยองอิล ‎จากสำนักงานเลขาชองวาแด
‎ที่โทรมาหาครับ
‎ฉันแทซูมีค่ะ
‎เชิญนั่งค่ะ
‎ขอแสดงความยินดีกับการได้เป็นผู้สมัคร ‎รัฐมนตรีกระทรวงยุติธรรมนะครับ
‎แค่ได้เป็นผู้สมัครเองค่ะ
‎ฉันกังวลเพราะในอนาคต ‎ยังมีอุปสรรคอีกมากมายรออยู่ค่ะ
‎วันนี้คุณมารับเอกสารใช่ไหมคะ
‎(แบบสอบถามเบื้องต้น ‎สำหรับผู้สมัครตำแหน่งข้าราชการระดับสูง)
‎ฉันเขียนคำแถลงยืนยันตัวเอง
‎แล้วก็ตื่นเต้นขึ้นมาค่ะ
‎ถึงฉันจะภูมิใจที่ใช้ชีวิต ‎อย่างดีมากกว่าใครๆ
‎แต่พอคิดว่าจะมีคนมาตรวจสอบ ‎ฉันก็ประหม่าค่ะ
‎เพราะไม่เคยมีประธาน ‎สำนักงานกฎหมายที่ยอดเยี่ยมที่สุด
‎ลงสมัครรัฐมนตรีกระทรวงยุติธรรม ‎มาก่อนไงครับ
‎ในเมื่อนี่เป็นการคัดเลือกที่พิเศษ
‎ทางเราก็เลยตั้งใจว่า ‎จะตรวจสอบให้ละเอียด
‎ก่อนจะเขียนรายงานครับ
‎ท้ายที่สุดแล้ว
‎เป้าหมายก็คือผ่านการพิจารณา ‎การแต่งตั้งอย่างปลอดภัยนี่ครับ
‎ค่ะ รบกวนด้วยนะคะ
‎ผมมีเรื่องหนึ่งจะถามครับ
‎ว่ามาเลยค่ะ
‎สิ่งที่เรามองข้ามไม่ได้ในการยืนยันผู้สมัคร ‎คือความเห็นมหาชนครับ
‎ความเห็นมหาชน…
‎หมายถึงคำวิจารณ์ที่มีต่อฉันเหรอคะ
‎ครับ
‎ในหมู่เพื่อนนักศึกษาของผู้สมัคร
‎มีข่าวลือเมื่อนานมาแล้วอยู่เรื่องหนึ่งครับ
‎เหรอคะ อะไรเหรอคะ
‎ข่าวลือที่ว่าผู้สมัครแทซูมี
‎มีลูกนอกสมรสครับ
‎เคยได้ยินไหมครับ
‎ฉันก็นึกว่าเรื่องอะไร
‎ออกจะเป็นข่าวซุบซิบหยุมหยิม ‎ที่ไม่ควรสนใจไม่ใช่เหรอคะ
‎เป็นข่าวซุบซิบหยุมหยิมจริงๆ ครับ
‎แต่คุณก็ทราบไม่ใช่เหรอครับ
‎สิ่งที่ทำลายข้าราชการได้ ‎ก็คือเรื่องเล็กๆ พวกนี้เสมอ
‎เป็นเรื่องที่เหลวไหลมาก
‎ทำไมถึงมีข่าวลือแบบนั้นอยู่เรื่อยเลยคะ
‎บางที
‎คงจะมีใครสักคนที่เหมือนฉัน ‎ใช้ชีวิตอยู่ที่ไหนสักแห่งนะคะ
‎ผมเชื่อคุณได้ใช่ไหมครับ
‎ว่าคุณไม่มีลูกนอกสมรส
‎แน่นอนค่ะ
‎ช่วยให้ทนายชเวซูยอนเย็นลง ‎อย่าใช้อารมณ์ร่วมกับคดีมากไป
‎คุณหนีไปเพื่อที่จะเลี้ยงลูกจนถึงวัยที่แก
‎- จำแม่ได้เหรอคะ ‎- ใช่
‎- คุณกเยฮยังชิมจะต้องได้รับโทษคุมประพฤติค่ะ ‎- ดุเดือดจริง
‎อะไรกัน นี่ขึ้นศาลเพราะไม่อยากแพ้เหรอครับ
‎หนุ่มหล่อสาวสวยสุดๆ
‎เหมือนว่าจุนโฮ ‎จะชอบทนายชเวซูยอนเลย ว่าไหมครับ
‎ถ้าหากฉันเป็นวาฬ แม่คงจะไม่ทิ้งฉันไปใช่ไหม
‎คำบรรยายโดย: รักษ์สุดา ขุนรักษ์